Държавен вестник, бр. 68, 2014 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  68
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И 
СЪОБЩЕНИЯТА
Наредба за изменение и допълнение на 
Наредба № 58 от 2006 г. за правилата за 
техническата експлоатация, движението на 
влаковете и сигнализацията в железопътния 
транспорт (обн., ДВ, бр. 73 от 2006 г.; изм., 
бр. 88 от 2007 г.; изм. и доп., бр. 43 от 2009 г.)
§ 1. В чл. 178 се правят следните измене­
ния и допълнения:
1. Създават се нови ал. 3 и 4: 
„(3) За всеки нов подвижен състав се при­
лага определена техническа спецификация 
за оперативна съвместимост (ТСОС), приета 
съгласно Директива 2008/57/ЕО на Евро­
пейския парламент и на Съвета от 17 юни 
2008 г. относно оперативната съвместимост 
на железопътната система в рамките на 
Общността. Техническата спецификация 
за оперативна съвместимост се прилага 
също към съществуващия подвижен състав, 
когато той е бил обект на обновяване или 
модернизация. 
(4) Съответствието с ТСОС се поддържа 
постоянно, докато се ползва ПЖПС от ли­
цето, отговорно за поддръжката на превоз­
ните средства, определено в съответствие 
със Закона за железопътния транспорт, а 
по време на експлоатация по железопътната 
инфраструктура – от железопътния превозвач 
или от управителя на инфраструктурата.“
2. Досегашните ал. 3, 4, 5 и 6 стават съ­
ответно ал. 5, 6, 7 и 8.
§ 2. В чл. 204, ал. 1 се правят следните 
изменения:
1. В т. 3 думата „експресните“ се заменя 
с „международните“.
2. В т. 4 думата „бързите“ се заменя с 
„експресните“.
3. В т. 5 думата „международните“ се 
заменя с „бързите“. 
§ 3. В заглавието на глава шестнадесета 
думите „Оперативно ръководство“ се заменят 
с думата „Експлоатация“.
§ 4. В глава шестнадесета, раздел І „Общи 
положения“ се създава чл. 216а:
„Чл. 216а. (1) Експлоатацията и управ­
лението на движението на влаковете включва 
процедурите, които се прилагат от управите­
лите на железопътна инфраструктура и же­
лезопътните превозвачи и които позволяват 
съгласуваната експлоатация на различните 
структурни подсистеми на железопътната 
система при композиране и управление на 
влак, планиране и управление на движение­
то, както при нормални, така и при влошени 
условия на работа и при аварийни ситуации.
 (2) Управителите на железопътна инфра­
структура и железопътните превозвачи уста­
новяват подходящи процеси, включително за 
експлоатационните връзки между тях, чрез 
които се гарантира изпълнението на всички 
изисквания по отношение на правилата и 
процедурите за експлоатация и управление 
на движението на влаковете, както и по 
отношение на документацията за персона­
ла. Определянето на тези процеси е част от 
системата за управление на безопасността 
(СУБ) на управителя на железопътната ин­
фраструктура и железопътния превозвач в 
съответствие с изискванията на Наредба № 59 
от 2006 г. за управление на безопасността в 
железопътния транспорт.“
§ 5. Създава се чл. 217а:
„Чл. 217а. (1) Персоналът, който извършва 
експлоатация и управление на движението, 
като изпълнява дейности, свързани с без­
опасността, извършвани самостоятелно от 
управителя на железопътната инфраструктура 
и железопътния превозвач или при директно 
взаимодействие между тях, включва:
1. персонал на железопътния превозвач:
а) персонал, изпълняващ задачи за об­
служване на влаковете съгласно чл. 219;
б) персонал, изпълняващ задачи, свързани 
с подготвянето на влакове;
2. персонал на управителя на железопът­
ната инфраструктура, изпълняващ дейности 
за осигуряване и разрешаване движението 
на влаковете.
(2) За изпълнение на функциите по екс­
плоатация и управление на движението уп­
равителят на железопътната инфраструктура 
и железопътните превозвачи изготвят и оси­
гуряват за персонала по ал. 1 необходимата 
документация, а именно:
1. документация за машинистите, която 
включва:
а) Ръководство за машиниста;
б) Пътна книга;
в) Разписание на влака;
2. документация за персонала на железо­
пътния превозвач, различен от машинистите;
3. документация за персонала на упра­
вителя на железопътната инфраструктура, 
разрешаващ движението на влаковете.
(3) Документацията по ал. 2 се изготвя от 
управителя на железопътната инфраструк­
тура и железопътния превозвач съгласно 
изискванията, определени с Техническата 
спецификация за оперативна съвместимост 
(ТСОС) по отношение на подсистемата „Екс­
плоатация и управление на движението“. 
Пътна книга по ал. 2, т. 1, буква „б“ трябва 
да има в кабината на всеки тягов ПЖПС, 
излизащ на път.“